**ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzavretá podľa § 536 a následných zákona č. 513/1991 Zb. Obchodného zákonníka

*(ďalej aj „ZoD“)*

1. Zmluvné strany

1.1 Objednávateľ: **Mesto Trnava**

Sídlo: Hlavná ulica č. 1, 917 01 Trnava, Slovenská republika Zastúpený: JUDr. Peter Bročka, LL.M., primátor mesta Trnava

IČO: 00313114

DIČ: 2021175728

IČ DPH:

*ďalej len „objednávateľ“*

1.2 Zhotoviteľ:

Sídlo:

Zastúpený:

IČO:

DIČ:

IČ DPH:

Zapísaný v:

Bankové spojenie:

Číslo účtu (IBAN):

SWIFT/BIC:

*ďalej len „zhotoviteľ“ a spoločne „zmluvné strany“*

2. Predmet zmluvy

2.1 Zhotoviteľ sa zúčastnil súťaže návrhov s názvom „**NOVÁ FONTÁNA NA PEŠEJ ZÓNE V TRNAVE**“ (verejná anonymná výtvarno-architektonická súťaž návrhov, zákazka s nízkou hodnotou). Súťažný návrh zhotoviteľa vyhodnotila porota ako víťazný. Predmetom tejto zmluvy je rozpracovanie súťažného návrhu a výkon autorského dohľadu budúcej stavby, *(ďalej len „dielo“)* v nasledovnom rozsahu:

1. Dopracovanie súťažného návrhu formou architektonickej štúdie (ďalej aj *„architektonická štúdia“*);
2. Dopracovanie súťažného návrhu do formy použiteľnej v konaní o vydanie stavebného povolenia v súlade s vyhláškou Ministerstva životného prostredia Slovenskej republiky č.453/2000 Z. z. ktorou sa vykonávajú niektoré ustanovenia stavebného zákona;
3. Dopracovanie súťažného návrhu do formy potrebnej pre realizáciu stavby (v súlade s rozsahom prác podľa sadzobníka UNIKA alebo dohodou);
4. Výkon Občasného autorského dohľadu *(ďalej „OAD“)* – dozor nad zhotovením stavby.

Zhotoviteľ má podľa ust. § 18 ods. (2) písm. c) Zákona č. 185/2015 Z. z. *(ďalej „autorský zákon“)* právo na autorský dohľad (autorskú korektúru) nad nakladaním so svojím dielom – architektonickým riešením, v rámci ktorého bude dozerať na konštrukčné, technické a stavebné výkony tak, aby boli uskutočňované v súlade s dielom, ktorého je autorom.

2.2 Výkonové fázy „diela“ a ich náplň

2.2.1 Architektonická štúdia

* Zhotoviteľ rozpracuje príslušnú časť koncepčnej štúdie do formy architektonického a dispozičného riešenia podľa požiadaviek Objednávateľa (3x v listinnej podobe a 1x v elektronickej podobe vo formáte .pdf, vyhotovenia nad dohodnutý počet budú zhotoviteľovi uhradené osobitne)
* Zhotoviteľ zapracuje požiadavky Objednávateľa na zmeny.
* Dňom odovzdania Dokumentácie (jej časti) sa začína preberacie konanie /pokiaľ nedôjde k inej dohode, forma odovzdania pripomienok bude vo forme digitálnej verzie/. Počas preberacieho konania je objednávateľ povinný skontrolovať Dokumentáciu je oprávnený v lehote do 10 kalendárnych dní od odovzdania Dokumentácie písomne oznámiť zhotoviteľovi svoje pripomienky.
* V prípade, ak v lehote 10 kalendárnych dní objednávateľ nedoručí svoje písomné pripomienky k dokumentácii zhotoviteľovi má sa za to, že objednávateľ nemá žiadne pripomienky k dokumentácii a strany dohody bezodkladne podpíšu preberací protokol k dokumentácii.

2.2.2 Dopracovanie súťažného návrhu do formy použiteľnej v konaní o vydanie stavebného povolenia

* Zhotoviteľ rozpracuje štúdiu do formy použiteľnej v stavebnom konaní pre rozhodnutie o povolení stavby (SP) v rozsahu a obsahu predpísanom ustanoveniami Stavebného zákona. Zhotoviteľ v SP stanoví požiadavky a  parametre na materiály, prvky, stroje, zariadenia a konštrukcie, rozpracuje energetické projektové hodnotenie stavby a v prípade potreby návrh dočasného a trvalého dopravného značenia.
* 6x v listinnej podobe a 1x v elektronickej podobe vo formáte .pdf
* Zhotoviteľ poskytne súčinnosť Objednávateľovi pri inžinierskej činnosti pre získanie stavebného povolenia rozhodnutia (ako napr. doplnenie alebo spresnenie dokumentácie, prípadne podkladov alebo iných informácií),
* Výstupom vykonaných služieb zo strany Zhotoviteľa musí byť výslovne aj rozpočet stavby (2x v listinnej podobe a 1x v elektronickej podobe vo formáte .xls).
* Dňom odovzdania Dokumentácie (jej časti) sa začína preberacie konanie /pokiaľ nedôjde k inej dohode, forma odovzdania pripomienok bude vo forme digitálnej verzie/. Počas preberacieho konania je objednávateľ povinný skontrolovať Dokumentáciu je oprávnený v lehote do 10 kalendárnych dní od odovzdania Dokumentácie písomne oznámiť zhotoviteľovi svoje pripomienky.
* V prípade, ak v lehote 10 kalendárnych dní objednávateľ nedoručí svoje písomné pripomienky k dokumentácii zhotoviteľovi má sa za to. že objednávateľ nemá žiadne pripomienky k dokumentácii a strany dohody bezodkladne podpíšu preberací protokol k dokumentácii.

2.2.3 Dopracovanie súťažného návrhu do formy potrebnej pre realizáciu stavby:

* V súlade s rozsahom prác podľa sadzobníka UNIKA alebo dohodou.
* Zhotoviteľ vypracuje plán organizácie výstavby (ďalej aj „POV“) - etapovitosť a harmonogram postupnosti stavebných prác v podrobnom rozpracovaní).
* Výstupom služieb vykonaných musí byť výslovne aj výkaz výmer.
* 6x v listinnej podobe a 1x v elektronickej podobe vo formáte .pdf.
* Dňom odovzdania Dokumentácie (jej časti) sa začína preberacie konanie /pokiaľ nedôjde k inej dohode, forma odovzdania pripomienok bude vo forme digitálnej verzie/. Počas preberacieho konania je objednávateľ povinný skontrolovať Dokumentáciu je oprávnený v lehote do 10 kalendárnych dní od odovzdania Dokumentácie písomne oznámiť zhotoviteľovi svoje pripomienky.
* V prípade, ak v lehote 10 kalendárnych dní objednávateľ nedoručí svoje písomné pripomienky k dokumentácii zhotoviteľovi má sa za to. že objednávateľ nemá žiadne pripomienky k dokumentácii a strany dohody bezodkladne podpíšu preberací protokol k dokumentácii.

2.2.4 Výkon autorského dohľadu (ďalej „OAD“). Pri výkone OAD je zhotoviteľ povinný:

* poskytovať súčinnosť počas verejného obstarávania na výber dodávateľa stavby (odpovede na prípadné otázky záujemcov k projektovej dokumentácii, účasť v komisii na vyhodnotenie ponúk,...) na základe výzvy Objednávateľa,
* zúčastniť sa na odovzdávaní staveniska dodávateľovi stavby,
* poskytovať operatívne vysvetlenia k projektu potrebné pre plynulosť výstavby, riešiť detaily, odstraňovať prípadné nedostatky alebo kolízie v priebehu realizácie stavby,
* posudzovať návrhy dodávateľa stavby na zmeny a odchýlky oproti projektovej dokumentácií z pohľadu technického riešenia, finančnej náročnosti, doby výstavby a ďalších podmienok súvisiacich s predmetom stavby a zúčastňovať sa zmenových konaní, ak majú navrhované zmeny dopad na vydané stavebné povolenie, upozorniť objednávateľa na túto skutočnosť,
* vyjadrovať sa k požiadavkám v prípade potreby väčšieho množstva výrobkov a výkonov oproti schválenej PD,
* sledovať postup výstavby a súlad s PD,
* v prípade potreby zúčastňovať sa operatívnych porád vedenia stavby a kontrolných porád stavby,
* zúčastňovať sa na kolaudačnom konaní,
* poskytovanie potrebných vysvetlení a spolupráca s objednávateľom pri preberacom a kolaudačnom konaní,
* v rámci autorského dohľadu musí byť Objednávateľ informovaný o zisteniach o nedodržaní projektu, právnych predpisov a technických noriem realizátorom stavebných prác.

3. Spolupôsobenie zmluvných strán a podklady objednávateľa.

3.1. Objednávateľ bude jednotlivé výkonové fázy diela uvedené v bodoch 2.2.1 až 2.2.4 zadávať na realizáciu formou objednávok.

3.2. Objednávateľ sa zaväzuje, že bezodkladne poskytne zhotoviteľovi vyjadrenia k stanoviskám dotknutých orgánov, organizácií a osôb vydaných počas rozpracovávania riešenia do formy predprojektovej a projektovej dokumentácie (ďalej „PD“) a vyjadrenie k PD predloženej na kontrolu.

3.3. Zhotoviteľ sa zaväzuje, že oprávnené pripomienky dotknutých orgánov zapracuje do projektovej dokumentácie po prerokovaní s objednávateľom do 7/14 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa Čl. 4 tejto zmluvy bol dodržaný.

3.4. V prípade omeškania objednávateľa s poskytnutím spolupôsobenia, ktoré je nevyhnutné pre splnenie predmetu zákazky, má zhotoviteľ právo požadovať primeranú zmenu záväzku v čl. 4 tejto ZoD.

3.5. Zhotoviteľ sa zaväzuje, že včas upozorní objednávateľa na skutočnosti, ktoré podmieňujú včasné plnenie jeho spolupôsobenia.

3.6. Zhotoviteľ sa zaväzuje, že bude priebežne informovať objednávateľa o stave rozpracovanosti diela, že ho včas vyzve na kontrolu obsahu a rozsahu diela v jeho rozpracovanosti a na záverečné prerokovanie jednotlivých výkonových fáz. Tým nie je dotknuté právo Objednávateľa vyzvať Zhotoviteľa na stretnutie.

3.7. V prípade potreby, je zhotoviteľ povinný spolupracovať s objednávateľom počas procesu verejného obstarávania na zabezpečenie dodávateľa stavebných prác (odpovede na žiadosti o vysvetlenia a doplnenia týkajúce sa projektovej dokumentácie, jej obsahu a projektového riešenia).

3.8. Zmluvné strany sa dohodli, že budú emailovú komunikáciu považovať za plnohodnotný informačný a komunikačný kanál.

3.9. Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na zhotovení diela tak, aby si tieto osoby nemohli uplatňovať voči objednávateľovi žiadne nároky.

4. Čas plnenia

4.1 Čas plnenia diela uvedeného v článku 2., bode 2.1 tejto zmluvy je dojednaný nasledovne:

4.1.1 Architektonická štúdia do **... mesiacov od účinnosti zmluvy**,

4.1.2 Zhotoviteľ rozpracuje PD do formy použiteľnej v stavebnom konaní v lehote **.... mesiacov** od písomného pokynu Objednávateľa,

4.1.3 Rozpracovanie architektonickej štúdie do formy potrebnej na realizáciu stavby v lehote **.... mesiacov** od písomného pokynu Objednávateľa.

4.1.4 Pripomienkovanie podkladov pre výber dodávateľa stavby **priebežne podľa potreby**.

4.1.5 Výkon občasného autorského dohľadu **počas celej realizácie stavby.**

4.4 Výkon autorského dohľadu pri preberacom konaní dohotovenej stavby po ukončení výstavby na základe požiadavky a kolaudačného konania stavby.

4.5 Zhotoviteľ splní zmluvný záväzok riadnym vypracovaním jednotlivých častí predmetu plnenia v dohodnutom rozsahu a ich odovzdaním a prevzatím objednávateľom.

4.6 Dodaním pre účely tejto zmluvy sa považuje preukázateľné dodanie časti plnenia. V prípade, že v dodanom predmete plnenia nebudú rešpektované všetky podmienky dohodnuté v tejto zmluve, je objednávateľ oprávnený predmet plnenia neprevziať a zhotoviteľovi vrátiť na dopracovanie. V takomto prípade sa prevzatie neuskutočnilo.

4.7 V prípade, že zhotoviteľ bude v omeškaní s plnením predmetu zmluvy z dôvodov vzniknutých na jeho strane viac ako 14 dní, považuje sa toto omeškanie alebo nesplnenie povinnosti za podstatné porušenie zmluvy, s právom objednávateľa žiadať náhradu škody a zmluvnú pokutu v zmysle tejto zmluvy.

4.8 V prípade omeškania zhotoviteľa s plnením zákazky v zmysle vyššie uvedeného môže poskytnúť objednávateľ zhotoviteľovi dodatočnú lehotu na plnenie. Ak zhotoviteľ neodovzdá dielo ani v tejto dodatočnej lehote (čo sa považuje za podstatné porušenie zmluvy) má objednávateľ právo od zmluvy odstúpiť.

4.8 Objednávateľ sa zaväzuje, že jednotlivé dokončené a dodané časti predmetu plnenia (podľa bodu 2.1.1 – 2.1.4), prevezme a zaplatí za ich zhotovenie dohodnutú cenu.

5. Cena diela

5.1 Cena diela uvedeného v bodoch 2.2.1 – 2.2.4 je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov nasledovne:

**.................,-** EUR bez DPH

**.................,-** suma DPH (20%)

**.................,-** EUR s DPH

a je doložená cenovou ponukou zhotoviteľa, ktorá tvorí Prílohu č. 1 k tejto zmluve.

5.2 Podkladom pre stanovenie ceny prác je Sadzobník pre navrhovanie ponukových cien projektových prác a inžinierskych činností (UNIKA Bratislava 2023).

5.3 Predpokladaný investičný náklad pre určenie ceny stavby v čase realizácie súťaže návrhov je 4,6 mil. EUR bez DPH.

5.4 K cene diela bude účtovaná DPH v zmysle platných predpisov v čase fakturácie.

5.5 Pri zúžení predmetu zákazky má objednávateľ právo krátiť odmenu za dielo. Pre účely výpočtu krátenej odmeny budú nerealizované práce ocenené rovnako ako bola vypočítaná cena za dielo.

5.6 Cena za jednotlivé výkonové fázy je nasledovná :

- podľa bodu 2.2.1 ,- EUR bez DPH

- podľa bodu 2.2.2 ,- EUR bez DPH

- podľa bodu 2.2.3 ,- EUR bez DPH

- podľa bodu 2.2.4 hodinovou sadzbou ........v EUR bez DPH

za max 80 hodín, ,- EUR bez DPH/hod.

5.7 V cene diela nie sú zahrnuté správne poplatky, ale najmä: poplatky za úkony s katastrálnym úradom, poplatky za vydanie Územného rozhodnutia a Stavebného povolenia, vyjadrenie Technickej inšpekcie k Dokumentácii k stavebnému konaniu a Dokumentácii k realizácii stavby. Tieto výdavky hradí objednávateľ. V cene diela sú zohľadnené aj inflačné vplyvy.

6. Platobné podmienky

6.1 Podkladom pre úhradu ceny za čiastkové plnenie podľa čl. 2.2. bude faktúra vystavená zhotoviteľom. Fakturácia je podmienená vecným, kvalitatívnym a termínovým plnením. Podkladom na fakturáciu je:

- podľa bodu 2.2.1 až 2.2.3 – 30% pri zadaní jednotlivého stupňa /práce začnú po pripísaní zálohy na účet spracovateľa PD/ a 70% po prevzatí finálnej projektovej dokumentácie formou preberacieho protokolu

- podľa bodu 2.2.4 – mesačne na základe výkazu poskytnutých služieb odsúhlasených Objednávateľom.

6.2 Faktúra je uhradená dňom odpísania finančnej čiastky z účtu objednávateľa.

6.3 Právo fakturovať vzniká zhotoviteľovi dodaním a prevzatím čiastkového plnenia v členení podľa čl. 2.1.1 tejto Zmluve o dielo (ďalej „ZoD“). Občasný autorský dohľadu bude zhotoviteľom fakturovaný v mesačných intervaloch počas výstavby určenej v ZoD medzi objednávateľom a dodávateľom stavby. V prípade pozastavenia stavby bude pozastavené aj financovanie OAD.

6.4 Lehota splatnosti je 30 dní od doručenia faktúry objednávateľovi.

6.5 V prípade, že faktúra nebude obsahovať všetky náležitosti, objednávateľ je oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

7. Spôsob vyhotovenia diela

7.1 Zhotoviteľ vyhlasuje, že má oprávnenie vykonávať vybrané činnosti v rozsahu čl. 2 tejto ZoD.

7.2 Zhotoviteľ sa zaväzuje, že pri plnení predmetu zmluvy bude postupovať s odbornou starostlivosťou, bude dodržiavať všeobecne záväzné predpisy, technické normy, dojednania tejto zmluvy, bude sa riadiť úvodnými podkladmi objednávateľa, pokynmi objednávateľa, zápismi a dohodami zmluvných strán.

7.3 Zhotoviteľ sa zaväzuje, že pri plnení predmetu zmluvy bude dodržiavať rozhodnutia a záväzné stanoviska orgánov a organizácií dotknutých v územnom a stavebnom konaní.

7.4 Autorský dohľad je oprávnený vykonávať zápisy do stavebného denníka dodávateľa stavby. Všetky zmeny a doplnky projektu bude zapisovať autorský dohľad do stavebného denníka bezodkladne (ihneď). V prípade potreby doplní zhotoviteľ zápis na základe požiadavky objednávateľa písomným stanoviskom.

8. Zodpovednosť za vady

8.1 Zhotoviteľ zodpovedá za to, že predmet tejto zmluvy bude zhotovený v súlade s touto zmluvou.

8.2 Ak objednávateľ prevzal vadné dielo, má právo na dodatočné bezplatné a bezodkladné odstránenie vady.

8.3 Zhotoviteľ zodpovedá za skryté vady diela, ktoré odstráni po ich zistení bez zbytočného odkladu a na vlastné náklady.

8.4 Zhotoviteľ nezodpovedá za vady diela, ktoré boli spôsobené použitím vadných podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich bezvadnosť, prípadne na ňu upozornil objednávateľa a ten na ich použití trval.

8.5 V prípade, že zhotoviteľ v priebehu spracovania diela zistí nezrovnalosti v poskytnutých podkladoch a skutkovom stave, je povinný na tieto objednávateľa upozorniť.

8.6 Záručná doba začína plynúť dňom protokolárneho odovzdania diela objednávateľovi a bude trvať do doby úspešnej kolaudácie dohotovených stavieb.

8.7 Objednávateľ môže uplatniť reklamáciu vyhotoveného diela len písomnou formou. Vady a nedostatky projektu zistené počas realizácie stavby, ktoré budú brániť plynulému postupu prác, bude zhotoviteľ riešiť aj na základe ústneho alebo telefonického oznámenia okamžite (v pracovných dňoch), najneskôr v nasledujúci deň ako sa o probléme dozvedel. Súčasne bude požiadavka zapísaná do stavebného denníka.

8.8 Ak preukázateľne vznikne objednávateľovi škoda spôsobená zhotoviteľom, je zhotoviteľ povinný ju uhradiť v plnej výške.

8.9 Zhotoviteľ prehlasuje, že je na výkon činnosti autorizovaného architekta/ autorizovaného krajinného architekta poistený Rámcovou poistnou zmluvou č. ............................... (*voliteľné ustanovenie)*

8.10 Za závažné porušenie zmluvy zo strany Zhotoviteľa sa považuje:

a. omeškanie v dodaní diela uvedeného v bodoch 4.1.1 – 4.1.4 o viac ako 30 kalendárnych dní,

b. za neposkytnutie súčinnosti uvedenej v bode 4.1.5 viac ako 4 kalendárnych dní,

c. za neposkytnutie súčinnosti uvedenej v bodoch 4.1.6 o viac ako 14 kalendárnych dní.

8.11 Za závažné porušenie zmluvy zo strany Objednávateľa sa považuje:

a. omeškanie v úhrade o viac ako 30 dní.

9. Zmluvné pokuty, náhrada škody, úrok z omeškania

9.1 Pre zmluvné pokuty a náhradu škody platia ustanovenia zmluvy a v ostatných prípadoch § 300 - 302 Obchodného zákonníka.

9.2 Zmluvná pokuta za nesplnenie zmluvných povinnosti sa stane splatnou najneskôr 30. deň od doručenia sankčnej faktúry zmluvnej strane.

9.3 Zmluvná pokuta za omeškanie dodania diela podľa termínov uvedených v čl. 4 je 0,05 % za každý deň omeškania z ceny omeškanej časti príslušnej výkonovej fázy.

9.4 V prípade omeškania platby zo strany objednávateľa má zhotoviteľ právo požadovať úrok z omeškania vo výške 0,05 % z výšky omeškanej platby, za každý deň omeškania.

9.5 Zaplatením dohodnutej zmluvnej pokuty nie je dotknuté právo poškodeného na náhradu škody v plnom rozsahu, t.j. aj v rozsahu prevyšujúcom dohodnutú zmluvnú pokutu.

10. Odstúpenie od zmluvy

10.1 Zmluva zaniká splnením všetkých povinností zmluvných strán vyplývajúcich z tejto zmluvy za podmienok dohodnutých v tejto zmluve. K zániku tejto Zmluvy môže dôjsť aj písomnou dohodou zmluvných strán.

10.2 Odstúpenie od zmluvy musí byť oznámené písomne. Odstúpenie od zmluvy sa riadi zmluvou a v ostatných prípadoch § 344 a nasledujúcimi Obchodného zákonníka.

10.3 Účinky odstúpenia nastanú dňom doručenia oznámenia o odstúpení.

10.4 V prípade odstúpenia niektorej zo zmluvných strán od ZoD, uhradí objednávateľ zhotoviteľovi pomernú, preukázanú časť z ceny zodpovedajúcu rozpracovanosti príslušnej výkonovej fázy po dodaní a prevzatí rozpracovaného diela.

10.5 Posúdenie a prevzatie prác, ktoré zhotoviteľ vykonal sa uskutoční do 14 dní po odstúpení od zmluvy. Objednávateľ si vyhradzuje na posúdenie lehotu 7 dní od doručenia podkladov.

10.6 Objednávateľ môže od zmluvy odstúpiť pri závažnom porušení zmluvy uvedenom v bode 8.10. Odo dňa doručenia oznámenia o odstúpení je Zhotoviteľ povinný nepokračovať v činnosti. Je však povinný Objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej Objednávateľovi nedokončením činnosti súvisiacej so zariaďovaním záležitosti.

10.7 Zhotoviteľ môže odstúpiť od zmluvy, ak sa plnenie stane nemožným v prípade zásahu vyššej moci, alebo v prípade, že objednávateľ mu neposkytne potrebné spolupôsobenie dlhšie ako 3 mesiace. Za vyššiu moc pre účely tejto ZoD sa považujú prípady, ktoré nie sú závislé, ani ich nemôžu ovplyvniť zmluvné strany.

10.8 Zhotoviteľ môže odstúpiť od zmluvy pri závažnom porušení zmluvy uvedenom v bode 8.11. Odo dňa doručenia oznámenia o odstúpení zaniká záväzok Zhotoviteľa uskutočňovať činnosť, na ktorú sa zaviazal. Ak by týmto prerušením činnosti vznikla Objednávateľovi škoda, je Zhotoviteľ povinný ho upozorniť, aké opatrenia treba urobiť na jej odvrátenie. Ak Objednávateľ tieto opatrenia nemôže urobiť ani pomocou iných osôb a požiada Zhotoviteľa, aby ich urobil sám, je Zhotoviteľ povinný tak vykonať. Záväzok Zhotoviteľa zaniká jeho zánikom.

10.9 Zmena rozsahu predmetu zmluvy bude riešená dodatkom k tejto ZoD, resp. iným postupom, v súlade so Zákonom o verejnom obstarávaní.

11. Osobitné ustanovenia

11.1 Vyhotovený predmet zmluvy obsahuje autorské architektonické a technické diela a ich použitie je chránené autorským zákonom. Zhotoviteľ, ako autor dela, vyhlasuje, že je oprávnený vykonávať osobnostné a majetkové práva k dielu v rozsahu podľa zákona č. 185/2015 Z. z. Autorského zákona v znení neskorších predpisov (ďalej len „Autorský zákon“)

11.2 V prípade, ak boli na vyhotovenie Diela použité prvky, ktoré sú samostatnými dielami chránenými autorským právom podľa Autorského zákona, zhotoviteľ sám zodpovedá za prípadné porušenie osobnostných a majetkových práv autorov samostatných diel. Zhotoviteľ týmto vyhlasuje, že má vysporiadané všetky osobnostné a majetkové práva súvisiace s dielom alebo jeho časťou.

11.3 Zmluvné strany sa dohodli, že právo použiť dielo nadobúda objednávateľ v deň, kedy mu je dielo zhotoviteľom protokolárne odovzdané a uhradená faktúra zhotoviteľovi. Používanie diela zahŕňa výkon majetkových práv. Na použitie diela udeľuje zhotoviteľ objednávateľovi súhlas (ďalej len „Licencia“) a objednávateľ udelenú Licenciu prijíma a zaväzuje sa dielo používať v rozsahu udelenej Licencie.

11.4 Zhotoviteľom objednávateľovi udelená Licencia obsahuje jeho súhlas:

* na použitie a užívanie diela alebo jeho časti na účely súvisiace s činnosťou objednávateľa, ako aj rozhodovať o jeho použití,
* vyhotovovať rozmnoženiny a záznamy diela alebo jeho častí,
* verejne vykonať dielo, zverejniť a rozširovať dielo,
* na narábanie s dokumentáciou pre potreby inžinierskej činnosti.

11.5 Objednávateľ sa zaväzuje uvádzať názov spoločnosti a meno a priezvisko zhotoviteľa ako autora diela, resp. označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.

11.6 Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by malo za následok poškodzovanie dobrého mena zhotoviteľa.

11.7 Architektonický návrh a projekt stavby je chránený autorským právom a jeho použitie je možné len na účel dohodnutý v tejto zmluve. Použitie treťou osobou je podmienené súhlasom autora a vzťahuje sa naň ochranný režim podľa autorského zákona. Honorár za udelenie súhlasu na použitie diela treťou osobou bude určený v zmysle Honorárneho poriadku Slovenskej komory architektov.

11.8 Predmetom zmluvy nie je majetkovo-právne vysporiadanie dotknutých hnuteľných a nehnuteľných vecí výstavbou.

11.9  Zhotoviteľ je na základe zmluvných a zákonných ustanovení nositeľom práv chránených zákonom č. 185/2015 Z.z. o autorskom práve vzťahujúcich sa na projekty, náčrty, nákresy a iné obdobné dokumenty uvedené v bodoch 2.2.1 – 2.2.4 tejto Zmluvy a súvisiacich článkov a potrebných k výstavbe a užívaniu Diela. V prípade, ak Zhotoviteľ poveril akoukoľvek činnosťou pri realizácii tejto Zmluvy akúkoľvek tretiu osobu, je povinný zabezpečiť, aby bol oprávnený na dispozíciu s právami potrebnými na udelenie licencie v zmysle tejto Zmluvy ako aj na udelenie akýchkoľvek iných oprávnení, ktoré v zmysle tejto Zmluvy udeľuje.

11.10 Zhotoviteľ je povinný vykonať dielo v rozsahu a obsahu podľa tejto zmluvy v súlade so zákonom č. 513/1991 Zb. Obchodným zákonníkom v znení neskorších predpisov a príslušnými právnymi a odbornými normami inak zodpovedá za všetky škody, ktoré v príčinnej súvislosti s porušením jeho povinnosti podľa tejto zmluvy, vzniknú objednávateľovi.

11.11 Zhotoviteľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní diela podľa tejto zmluvy a bez súhlasu objednávateľa ich neposkytne tretej osobe.

12. Záverečné ustanovenia

12.1 Vzťahy zmluvných strán založené touto zmluvou, ktoré zmluva výslovne neupravuje, sa riadia príslušnými ustanoveniami zákona č. 513/1991 Zb. Obchodným zákonníkom v znení neskorších predpisov.

12.2 Meniť alebo doplňovať text tejto zmluvy je možné len formou písomných očíslovaných dodatkov podpísaných oboma zmluvnými stranami.

12.3 Táto zmluva je vyhotovená v štyroch rovnopisoch, z ktorých dva obdrží objednávateľ a dva zhotoviteľ.

12.4 V prípade, že ktorékoľvek ustanovenie tejto zmluvy bude súdom alebo príslušným štátnym orgánom z akéhokoľvek dôvodu prehlásené za neplatné, nedostatočne určité alebo nevykonateľné, zmluvné strany sa zaväzujú odstrániť dodatkom tejto zmluvy takúto neplatnosť, nedostatočnú určitosť alebo nevykonateľnosť takým spôsobom, aby bol zmysel tejto zmluvy naplnený.

12.5 Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o doplnení niektorých zákonov (zákon o slobode informácií) v znení neskorších predpisov.

12.6. Zmluvné strany vyhlasujú, že ich zmluvná voľnosť nie je obmedzená, túto zmluvu uzatvorili na základe ich slobodnej vôle, zmluva nebola uzatvorená v tiesni a za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú.

V Trnave dňa ........................ V ... dňa ...........................

Objednávateľ: Zhotoviteľ:

......................................................................... ................................................................................